Prahory a starohory

Trvali takmer 4 miliardy rokov. Počas nich sa vyvíjala a rozčlenila rozčlenila zemská kôra. Prakontinent obklopený praoceánom sa rozpadával a tvorili sa jadrá budúcich kontinentov. Začala sa vytvárať pevninská zemská kôra. V tomto období došlo k opakovanej horotvornej činnosti, vznikali pohoria. Vznikla biosféra – objavil sa život. V prahorách sa objavili v hydrosfére baktérie a sinice. Koncom prahôr sa vyvinuli bunky s jadrom. Neskôr pri fotosyntéze začali sinice a riasy uvoľňovať kyslík. V starohorách sa viac rozvíjali baktérie a sinice. V ovzduší pribúdalo množstvo kyslíka, baktérie spotrebovali uhynuté riasy. V biosfére sa začal obeh látok. Pred 800 miliónmi rokov sa začal vývoj mnohobunkových organizmov. Na konci starohôr už existovali prvoky, pŕhlivce, obrúčkavce a článkonožce.